AperitivoMat.no

Sennepsdagen
2030-08-03
Første lørdag i august feires sennepsdagen i USA. Sennep er godt til mye mer enn pølser og passer spesielt godt sauser og dressinger. Du finner masse oppskrifter med sennep her.

Grab some nuts day
2030-08-03
I dag feires grab some nuts day i USA. Nøtter kan brukes i mange slags matretter, ikke bare i kaker. Du finner masse spennende oppskrifter med nøtter på bloggen om du går inn her.

Urtens dag feires i Sverige
2030-08-03
Urtens dag feires i Sverige første lørdag i august hvert år. Vi har ikke denne dagen i Norge, men urter fortjener sin egen dag. Det er masse oppskrifter med urter på bloggen. Om du søker på navnet på en av dem, får du en oversikt over oppskrifter med dem. Du kan også trykke på linkene nedenfor:
Basilikum Dill Estragon Gressløk Kjørvel Koriander Mynte Oregano Persille Rosmarin Salvie Thaibasilikum Timian

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Chocolate chip cookie day
2030-08-04
I dag feirer USA chocolate chip cookies. Jeg synes det er noe av det bedre vi har fått av mattradisjoner derfra og du finne oppskrift på flere varianter i tillegg til forslag til servering av dem her.

Jamaicas uavhengighetsdag
2030-08-04
Jamaicas uavhengighetsdag feires 6. august hvert år, som en markering av uavhengigheten fra Storbritannia i 1962. Når dagen faller på en søndag, er mandagen offentlig fridag. Dagen feires med gateparader, de kler seg i farger fra det jamaicanske flagget og har kulturelle utstillinger. Arrangementet kalles «Jamaica Festival» og et av høydepunktene er «Popular Song Competition».
Hovedfeiringen finner sted på National Arena i Independence Park.
Maten på Jamaica er en blanding av smaker og krydder påvirket av indisk, afrikansk, irsk, engelsk, fransk, portugisisk, spansk, indisk, kinesisk og Midtøstens mattradisjoner. I tillegg er den påvirket av avlingene introdusert fra Sørøst-Asia, som nå dyrkes lokalt. Du finner et bredt utvalg av sjømat, tropisk frukt og kjøtt.
Du finner oppskrifter fra Jamaica og flere andre karibiske land her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Bringebær og kremdagen
2030-08-07
Bringebær og kremdagen markeres i USA i dag. Bringebær og krem er en nydelig kombinasjon og passer både som dessert og til å dekorere kaker med.
Du finner oppskrifter med bringebær her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Elfenbenskystens nasjonaldag
2030-08-07
Elfenbenskystens nasjonaldag markeres 7. august hvert år som en feiring av uavhengigheten fra Frankrike i 1960.
Elfenbenskysten er en av de største kakaoprodusentene i verden og produserer også palmeolje og kaffe. De har mye til felles med nabolandene, når det gjelder mattradisjoner. De spiser mye korn, gris, kylling, sjømat, fisk, frisk frukt, grønnsaker og krydder. Cassava og plantanas er viktige ingredienser i dette kjøkkenet.
Du finner oppskrifter fra Elfensbenskysten her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Verdens orgasmedag
2030-08-08
Verdens orgasmedag markeres den 8. august hvert år en rekke steder i verden og det var den amerikanske kunstneren Alex Hirka som innstiftet dagen i 1998 til opphøyelse av orgasmen.
Hvorfor ikke feire dagen med å bake kaken som heter «bedre enn sex»? NB! Jeg kan ikke garantere det…
Du finner oppskrift her.

Rullekakens dag i Sverige
2030-08-09
Rullekakens dag i Sverige ble lansert i 2012 av Maria Erdmann, sammen med mannen og svogeren, på Facebook. Det starta med en gruppe som het ”Vi som firar rulltårtans dag den 9 augusti” og ble lansert 31 juli 2012.

Du finner oppskrift på en deilig rullekake med hasselnøtter, sjokolade og banan HER.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Singapores nasjonaldag
2030-08-09
Singapores nasjonaldag markeres 9. august hvert år, som en feiring av løsrivelsen fra Malaysia i 1965. Dagen feires med en nasjonaldagsparade, tale av statsministeren og fyrverkeri.
Maten fra Singapore kan deles inn i seks typer: kjøtt, sjømat, ris, nudler, dessert og snacks. Singapore er spesielt kjent for sin sjømat. Chilikrabbe og svart pepperkrabbe er de to mest kjente rettene.
Om du vil prøve mat fra Singapore, kan du ta en kikk her.

Equadors nasjonaldag
2030-08-10
Equadors nasjonaldag markerer dagen da frigjøringen ble erklært. Dagen feires med militærparader, det pyntes i gatene og det arrangeres dans og andre kulturelle arrangementer.
Ecuador har en spennende og variert matkultur. Siden klimaet er variert, dyrker de både ris, poteter, epler, pærer, ananas, bananer og appelsiner. I tillegg har de spennende vekster, som vi aldri har hørt om. De som bor ved kysten spiser mye sjømat fra Stillehavet, mens befolkningen i høyden, lenger inn i landet har helt andre spesialiteter.
Nasjonalretten er helstekt marsvin og kommer nok aldri på bloggen. Du finner matretter fra Ecuador HER.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Tsjads uavhengighetsdag
2030-08-11
Tsjads uavhengighetsdag feires 11. august etter selvstendighet fra Frankrike i 1970.
Matlagingstradisjonene, er litt forskjellige for befolkningen i nord og syd.
I sør spiser de mye fisk, f.eks. tilapia, abbor, ål, karpe og steinbit. De spiser lite meieriprodukter, men har god tilgang på ferske råvarer og krydder sammenlignet med folk i Nord-Tsjad. Folk i Nord-Tsjad består av mange nomadiske arabere og tuareger som spiser mer meieriprodukter og kjøtt
De vanligste grønnsakene er okra og kassava. Fårekjøtt, kylling, svinekjøtt, geit og storfekjøtt er de vanligste kjøttslagene.
Tradisjonelle matretter er esh, jarret de boeuf, kisser, la bouillie, aiyash, okra-basert gumbo, forskjellige typer grøt, squashgryte med peanøtter og forskjellige stuinger.
Dagens hovedmåltid inntas vanligvis om kvelden på en stor, felles tallerken, og menn og kvinner spiser vanligvis ikke sammen.
Du finner oppskrifter fra Tsjad her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Melondagen i Turkmenistan
2030-08-11
Melondagen i Turkmenistan markeres andre søndag i august hvert år. Dagen feires med en stor utstilling av meloner i alle varianter, i tillegg til danse- og musikkarrangementer i hovedstaden, Ashgabat.
Det finnes fire hovedslekter av meloner. Melonslekter er et komplisert emne fordi de kan være paraplybetegnelser for et ganske bredt spekter av arter og planter av samme art kan krysse med hverandre.
De fleste typer meloner vil falle inn i en av disse fire slektene:
Citrullus:
Citrullusmeloner inkluderer bl.a. vannmelon og de er lett gjenkjennelige pga. formen på bladene som er dypt flikete.
Cucumis:
Slekten Cucumis inkluderer både meloner og agurker, som er nært beslektet med melon. Honning- og cantaloupemelon tilhører denne slekten, som inkluderer veldig mange varianter og er en av de mest dyrkede melonslektene.
Benincasa:
Benincasa er uvanlig å finne i vanlige hager. Det er bare ett medlem av denne slekten, Benincasa hispida (vokskalebassen). Den kommer fra Sørøst-Asia og spises som en grønnsak når den er moden.
Momordica:
Momordica (bittermelon) er en melonslekt med litt flere varianter. Bittermelon ser mest ut som en agurk og brukes i mange asiatiske retter.

Med alle melonvariantene i verden, burde det være noen for enhver smak, og om du også vil feire melondagen, finner du inspirasjon her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Julienne Fries Day
2030-08-12
Julienne Fries Day feires til ære for grønnsaker som er skåret i tynne strimler (julienne). Det ser ganske lekkert ut, men tar litt tid, som du skjærer det med kniv. Jeg kan gjerne innrømme at jeg jukser litt og du finner oppskrift HER.

Sør-Koreas nasjonaldag
2030-08-15
Sør-Korea feirer frigjøringen fra Japan i 1945 i dag. Samme dag i 1948 ble regjeringen i Republikken Korea opprettet. Min favorittrett fra Sør-Korea er bibimbap, der de lager mange elementer hver for seg. De legger elementene rundt på en tallerken, med ris under og et speilegg på toppen. Til slutt røres alt sammen og nytes med en deilig saus på.
Du finner bibimbap og flere andre spennende matretter fra Sør-Korea her.

Liechtensteins uavhengighetsdag
2030-08-15
Liechtensteins uavhengighetsdag feires 15. august hvert år, til minne om løsrivelsen fra Tyskland i 1866. Selv om de har vært selvstendige lenge, startet de ikke å feire uavhengighetsdagen før i 1940.
Dagen begynner med en offisiell statshandling på plenen ved siden av Vaduz slott. Arveprinsen og presidenten holder tale etterfulgt av en gratis mottakelse i rosehagen på Vaduz slott. Klokken 14 begynner feiringen og festlighetene i Vaduz sentrum, med fyrverkeri, gateselgere og karuseller.
Liechtenstein har et mangfoldig kjøkken, som er påvirket av mat fra landene rundt, spesielt Sveits og Østerrike. De er også påvirket av annen sentraleuropeisk mat. Ost og suppe er mye brukt og de mest brukte grønnsakene er poteter og kål. Melkeprodukter er veldig vanlig og av kjøtt brukes mest storfe, kylling og svin. De spiser vanligvis tre måltider om dagen, og de er ofte formelle.
Om du vil feire Liechtensteins uavhengighetsdag, finner du oppskrifter fra Liechtenstein her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Republikken Kongos uavhengighetsdag
2030-08-15
Republikken Kongos uavhengighetsdag feires 15. august hvert år, som en markering av frigjøringen fra Frankrike i 1960.
Republikken Kongo (Kongo-Brazzaville) produserer bl.a. kaffe, kakao, bønner, mais, ris, bananer, sukkerrør, palmeolje, manoik og peanøtter. Likevel er de kun selvforsynt med 25 % av matvarene de bruker og resten blir importert. Kjøkkenet deres har mye til felles med den store navnebroren Den demokratiske republikken Kongo.
Du finner oppskrifter fra Republikken Kongo her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Romdagen i USA
2030-08-16
Vi har vært på romsmaking i Grand Cayman og det var en skikkelig vekker. Rom finnes i mange varianter og det bør være én for enhver smak, alt fra de ulagrede «snille» til de som har ligget lgret i mange år i fat på havets bunn. Mange bruker rom som smakstillsetning i kaker, men her er en av mine favorittretter med rom.

Indonesias nasjonaldag
2030-08-17
17. august er Indonesias nasjonaldag og en stor begivenhet. I 1945 erklærte de seg uavhengige og flagget deres ble heist for aller første gang.
I Indonesia bor det over 300 forskjellige etniske og språklige grupper, og nasjonaldagen er en dag for at alle disse forskjellige gruppene skal komme sammen i glede og feiring, holde seremonier og festlige begivenheter i hele landet. Dagen starter med flaggheising og parade etterfulgt av leker, f.eks. putekrig, sekkeløp og klatrekonkurranse.
Indonesia har ca. 5350 tradisjonelle matretter. Maten består ofte av ris, nudler og supper. Den varierer veldig etter region og er påvirket av mange andre land, f.eks. Midtøsten, India, Kina og Polynesia. Du finner flere matretter fra Indonesia her.

Fajitadagen
2030-08-18
Texmexmat kan være så mangt, men fajitas har fått sin egen dag i USA. Du finner fajitaoppskrifter her.

Potetdagen i USA
2030-08-19
At poteter har fått sin egen dag i USA, virker ikke annet enn rett og rimelig. Poteter har blitt dyrket i ca. 10 000 år. I Norge har poteten historie tilbake til rundt år 1600 og eldre generasjoner kunne ikke tenke seg et eneste middagsmåltid uten potet. Morfaren min spiste til og med poteter sammen med spaghetti og kjøttsaus. Du finner selvfølgelig masse oppskrifter med poteter på bloggen. Den kan varieres og nytes både som tilbehør og som hovedrolleinnehaver. Sjekk her for spennende potetvarianter.

Ungarns uavhengighetsdag
2030-08-20
Ungarns uavhengighetsdag feires 15. mars, 20. august og 23. oktober. Dagen i dag feires med fyrverkeri langs Donau og morsomme småaktiviteter rundt omkring.
Ungarsk mat er variert, kreativ og har en unik smak og karakter. Ungarere elsker paprika og de bruker det til saus, lager suppe av dem, de fyller dem med kjøttsaus og mye mer. Nasjonalretten er gulasj og du finner oppskrift på deilig, hjemmelaget gulasj og flere andre ungarske retter HER.

Den internasjonale sexdagen
2030-08-21
Den internasjonale sexdagen er i dag. Dagen ble startet av et kanadisk hockeylag, i forbindelse med at de ble nevnt i et sladreblad i Los Angeles i 2012. Oppfordringen var å ha sex hele denne dagen, altså i 24 timer. Jeg sier lykke til med det, men her er en kake som heter bedre enn sex, som kanskje kan nytes etterpå. Oppskriften finner du HER.

Den internasjonale müslidagen
2030-08-22
Den internasjonale müslidagen kan du feire i dag og hva passer vel bedre enn å finne frem oppskrifter på og med müsli? Opprinnelsen til müsli er en sveitsisk psykolog, som lagde en sunn og næringsrik blanding til pasientene sine. Den ble raskt populær i Sveits og Tyskland og etter hvert over store deler av verden.
Du finner oppskrifter på og med müsli her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Köttbullens dag i Sverige
2030-08-23
Köttbullens dag feires selvfølgelig i Sverige for de har lange tradisjoner for kjøttboller. Du kan få masse spennende kjøttboller, hvis du reiser rundt i verden. Variasjonene er store, med forskjellige kjøttslag, tilberedt på forskjellige måter og med forskjellig tilbehør.
På bloggen ligger det mange oppskrifter, både på og med kjøttboller, og du finner dem her.
Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Ukrainas nasjonaldag
2030-08-24
Ukraina ble grunnlagt på denne dagen i 1991, etter at Sovjetunionen ble oppløst.
Ukraina er Europas nest største land, med fruktbar jord, hvor de dyrker korn og grønnsaker. Ukraina har mange felles mattradisjoner med Russland og flere av de andre landene rundt seg, så en del av tradisjonsmaten kommer fra andre land.
Om du vil lage noe godt fra Ukraina, kan du få inspirasjon HER.

Uruguays uavhengighetsdag
2030-08-25
Uruguays uavhengighetsdag er en feiring av frigjøringen fra Brasil i 1825. De feirer med patriotiske seremonier, fremføringer av nasjonalsangen og storslått fyrverkeri. En morsom liten detalj, er at Uruguays nasjonalsang er verdens lengste. Festlighetene begynner kvelden før, og natten er kjent som Nostalgiens natt. Derfor spilles gammel pop, rock og discomusikk over hele landet.
De lager nasjonalretten, chivito, som er en sandwich med oppskåret biff, mozzarella, spekeskinke, tomater, majones og oliven. De serveres ofte med bacon og stekte eller hardkokte egg og gjerne med pommes frites.

Du finner oppskrifter fra Uruguay her.

Cherry Popsicle Day
2030-08-26
Cherry Popsicle Day (kirsebærsaftisdagen) markeres i USA 26. august hvert år.
Det er lett å få tak i isformer og lage saftis selv. Bland saften med vann, men husk at det smaker mindre når det er frossent, så bruk mer saft enn du gjør til saft.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Moldovas nasjonaldag
2030-08-27
Moldovas nasjonaldag feires i dag, som en markering av uavhengigheten fra Sovjetunionen i 1991.
Moldovisk mat består hovedsakelig av forskjellige typer kjøtt, poteter, kål og forskjellige korntyper. De har mye til felles med rumenske, gresk, polsk, ukrainsk og russiske mattradisjoner. Moldova har fruktbar jord og moldoverne produserer druer, frukt, grønnsaker, korn, kjøtt og melkeprodukter.
Du finner matoppskrifter fra Moldova her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

La Tomatina
2030-08-28
La Tomatina er en festival som avholdes i Buñol i Valencia, Spania hvert år. Helt siden 1945 har deltakerne kastet 120 tonn tomater på hverandre den siste onsdagen i august.
Du finner oppskrifter som inneholder både rå og bearbeidede tomater her.
